ভারত ইউরোপের বন্ধু, বললেন ইউরোপিয়ান ইউনিয়নের প্রধান

নয়াদিল্লি: দুই দিনের ভারত (India) সফরে এসেছে ইউরোপিয়ান ইউনিয়নের (European Union) প্রতিনিধি দল। এই সফরে ইইউ-এর প্রধান উরসুলা ভন ডের লেয়েন (Ursula vin der Leyen) এবং তাঁর সহযোগীরা প্রধানমন্ত্রী নরেন্দ্র মোদির (PM Narendra Modi) সঙ্গে বৈঠক করবেন।

নয়াদিল্লিতে (New Delhi) অবতরণ করা পর লেয়েন টুইট করে লেখেন, “দ্বন্দ্ব এবং ঘোরতর প্রতিযোগিতার যুগে প্রয়োজন বিশ্বাসী বন্ধুদের। ইউরোপের জন্য ভারত হল সেরকমই বন্ধু এবং কৌশলগত মিত্র। আমাদের কৌশলগত জুটিকে কীভাবে পরবর্তী স্তরে নিয়ে যাওয়া যায় তা নিয়ে নরেন্দ্র মোদির সঙ্গে কথা বলব।”

আরও পড়ুন: অগুস্তা ওয়েস্টল্যান্ড চপার কেলেঙ্কারিতে জামিন হল না অভিযুক্তের

এই ইইউ-এর প্রতিনিধি দলের ফোকাস রয়েছে বিপুল জনসংখ্যার ভারতে আরও বেশি করে বাণিজ্য স্থাপন করা এবং যতটা সম্ভব কম শুল্কে এদেশের বাজারে ঢোকার চেষ্টা করা। শুক্রবার রাজঘাটে (Rajghat) মহাত্মা গান্ধীর (Mahatma Gandhi) সমাধিতে শ্রদ্ধাজ্ঞাপন করে সফর কর্মসূচি শুরু করেন লেয়েন। তারপর বিদেশমন্ত্রী এস জয়শঙ্করের সঙ্গে দেখা করেন।

প্রধানমন্ত্রী মোদির সঙ্গে কৃত্রিম বুদ্ধিমত্তা (AI) থেকে শক্তি (Energy), নানা বিষয় নিয়ে আলোচনা করবেন ইউরোপিয়ান ইউনিয়নের প্রধান। তিনি বলেন, “আমরা একটি মুক্ত বাণিজ্য চুক্তির বিষয়ে আলোচনার অগ্রগতি, ডিজিটাল প্রযুক্তি, বিশেষ করে এআই বিষয়ে সহযোগিতা সম্প্রসারণ এবং বৈদ্যুতিক গাড়ি এবং সবুজ হাইড্রোজেনের মতো পরিষ্কার প্রযুক্তিতে আমাদের কাজ দ্রুতগামী করার লক্ষ্য রাখছি।

দেখুন অন্য খবর: